title: Решение на Комисията от 11 юли 2001 година за изготвяне на временни списъци с предприятия от трети страни, от които държавите-членки разрешават внос на желатин, предназначен за консумация от човека (нотифицирано под номер С(2001) 1788)Текст от значение за ЕИП.

text:
Важна правна забележка

|

32001D0556

Официален вестник n° L 200 , 25/07/2001 стр. 0023 - 0027 специално чешко издание глава 3 том 33 стр. 189  - 193 специално испанско издание глава 3 том 33 стр. 189  - 193 специално унгарско издание глава 3 том 33 стр. 189  - 193 специално литвийско издание глава 3 том 33 стр. 189  - 193 LV.ES глава 3 том 33 стр. 189  - 193 MT.ES глава 3 том 33 стр. 189  - 193 PL.ES глава 3 том 33 стр. 189  - 193 SK.ES глава 3 том 33 стр. 189  - 193 специално словенско издание глава 3 том 33 стр. 189  - 193

		20010711Решение на Комисиятаот 11 юли 2001 годиназа изготвяне на временни списъци с предприятия от трети страни, от които държавите-членки разрешават внос на желатин, предназначен за консумация от човека(нотифицирано под номер С(2001) 1788)(текст от значение за ЕИП)(2001/556/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 95/408/ЕО на Съвета от 22 юни 1995 г. относно условията за изготвяне за преходен период на временни списъци с предприятията в трети страни, от които държавите-членки имат правото да внасят някои продукти от животински произход, рибни продукти и живи двучерупчести мекотели [1], последно изменено с Решение 98/603/ЕО [2], и по-специално член 2, параграф 1 от него,като има предвид, че:(1) Част ХIII от приложението към Решение 94/278/ЕО на Комисията [3], последно изменено с Решение 98/597/ЕО [4], установява списък с трети страни, от които държавите-членки разрешават внос на желатин, предназначен за консумация от човека.(2) Глава 4 от приложение II към Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, Директива 90/425/ЕИО [5], последно изменена с Решение 1999/724/ЕО [6], определя здравните условия, приложими за пускането на пазара и вноса на желатин, предназначен за консумация от човека. От друга страна Решение 2000/20/ЕО на Комисията [7] установява здравни сертификати за вноса на желатин от трети страни.(3) Комисията получи списъци с предприятия в някои трети страни, изброени в списъка в част ХIII от приложението към Решение 94/278/ЕО. Компетентните органи на тези трети страни предоставиха на Комисията гаранции, удостоверяващи, че техните предприятия отговарят напълно на съответните здравни изисквания на Общността.(4) С цел да се даде на Общността необходимото време, за да извърши проверки в третите страни, за да се провери валидността на горепосочените гаранции, предоставени от компетентните органи на въпросните трети страни, и с цел да се избегнат смущения в търговията с тези трети страни, следва да се съставят временни списъци с предприятията, произвеждащи желатин, предназначен за консумация от човека, съгласно процедурата, предвидена в Решение 95/408/ЕО.(5) Мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Държавите-членки разрешават вноса на желатин, предназначен за консумация от човека, от предприятията, посочени в приложението към настоящото решение.Член 2Настоящото решение се прилага от 1 септември 2001 г.Член 3Адресати на настоящото решение са държавите-членки.Съставено в Брюксел на 11 юли 2001 година.За КомисиятаDavid ByrneЧлен на Комисията[1] ОВ L 243, 11.10.1995 г., стр. 17.[2] ОВ L 289, 28.10.1998 г., стр. 36.[3] ОВ L 120, 11.5.1994 г., стр. 44.[4] ОВ L 286, 23.10.1998 г., стр. 59.[5] ОВ L 62, 15.3.1993 г., стр. 49.[6] ОВ L 290, 12.11.1999 г., стр. 32.[7] ОВ L 6, 11.1.2000 г., стр. 60.--------------------------------------------------20010711ANEXOBILAGANHANGΠΑΡΑΡΤΗΜΑANNEXANNEXEALLEGATOBĲLAGEANEXOLIITEBILAGALISTA DE LOS ESTABLECIMIENTOSLISTE OVER GODKENDTE GRÆNSEKONTROLSTEDERVERZEICHNIS DER BETRIEBEΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRĲVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGARProducto: gelatina destinada al consumo humanoProdukt: gelatine til konsumErzeugnis: zum Verzehr bestimmte GelatineΠροϊόν: ζελατίνη με προορισμό την κατανάλωση από τον άνθρωποProduct: gelatine intended for human consumptionProduit: gélatine destinée à la consommation humaineProdotto: gelatine destinate al consumo umanoProduct: voor menselĳke consumptie bestemde gelatineProduto: gelatina destinada ao consumo humanoTuote: ihmisravinnoksi tarkoitettu gelatiiniVaruslag: gelatin avsett som livsmedel1 = Referencia nacionalNational referenceNationaler CodeΕθνικός αριθμός έγκρισηςNational referenceRéférence nationaleRiferimento nazionaleNationale codeReferência nacionalKansallinen viiteNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittàStadCidadeKaupunkiStad4 = RegiónRegionRegionΠεριοχήRegionRégionRegioneRegioRegiãoAlueRegionPaís: ARGENTINALand: ARGENTINALand: ARGENTINIENΧώρα: ΑΡΓΕΝΤΙΝΗCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA1 | 2 | 3 | 4 |43 | S.K.W. Biosystems Argentina S.A. | Villa Tesei | Buenos Aires |964 | Leiner Davis Gelatin Argentina | Sauce Viejo | Santa Fe |País: BRASILLand: BRASILIENLand: BRASILIENΧώρα: ΒΡΑΖΙΛΙΑCountry: BRAZILPays: BRÉSILPaese: BRASILELand: BRAZILIËPaís: BRASILMaa: BRASILIALand: BRASILIEN1 | 2 | 3 | 4 |1520 | Leiner Davis Gelatin Indústria e Comércio Ltda | Cotia | São Paulo |1732 | Leiner Davis Gelatin Indústria e Comércio Ltda | Estância Velha | Rio Grande do Sul |1999 | Sargel Ltda | Mococa | São Paulo |2365 | Leiner Davis Gelatin Indústria e Comércio Ltda | Maringa | Paraná |2678 | Colas e Gelatinas Rebiere Ltda | Arcadas Amparo | São Paulo |3475 | Colas e Gelatinas Rebiere Ltda | Presidente Epitacio | São Paulo |4266 | Gelnex Indústria e Comércio Ltda | Ita | Santa Catarina |País: BIELORRUSIALand: BELARUSLand: BELARUSΧώρα: ΛΕΥΚΟΡΩΣΙΑCountry: BELARUSPays: BELARUSPaese: BIELORUSSIALand: BELARUSPaís: BIELORRÚSSIAMaa: VALKO-VENÄJÄLand: VITRYSSLAND1 | 2 | 3 | 4 |1 | OAO "Mogileyovskiy zhelatinovyi zavod" | Mogilyov | |País: CHINALand: KINALand: CHINAΧώρα: ΚΙΝΑCountry: CHINAPays: CHINEPaese: CINALand: CHINAPaís: CHINAMaa: KIINALand: KINA1 | 2 | 3 | 4 |1500/80001 | Baotou Dongbao Lucky Gelatine Co., Ltd | Bayantala East Street, Baotou | Inner Mongolia |1500/80002 | Jining Gelatine Factory of Qinghai Jinniu Group Company | 68. Minjian Road, Jining | Inner Mongolia |1999 | Bengbu BBCA Gelatine Co., Ltd | 171, Xiao Bengbu 1 road, Bengbu | Anhui |2365 | Kunming Glue Factory | Shuanglong North Suburb | Kunming |4266 | Yunnan Tonghai Bone Glue Factory | Yangguang, Tonghai | Yunnan |País: COLOMBIALand: COLOMBIALand: KOLUMBIENΧώρα: ΚΟΛΟΜΒΙΑCountry: COLOMBIAPays: COLOMBIEPaese: COLOMBIALand: COLOMBIAPaís: COLÔMBIAMaa: KOLUMBIALand: COLOMBIA1 | 2 | 3 | 4 |0001-00 | Productora de gelatinas S.A. — Progel | Manizales | |0002-00 | Gelatinas de Colombia S.A. — Gelco | Barranquilla | |País: COREALand: KOREALand: REPUBLIK KOREAΧώρα: ΚΟΡΕΑCountry: KOREAPays: CORÉEPaese: COREALand: KOREAPaís: COREIAMaa: KOREALand: KOREA1 | 2 | 3 | 4 |Kyungin FDA 14th | Sammi Industrial Co., Ltd | Ansan City | Kyunggi-Do |Kyungin FDA 46th | Highgel Co., Ltd | Yongin | Kyunggi-Do |Pusan FDA 55th | Geltech Co., Ltd | Kangsu | Pusan |País: PAKISTÁNLand: PAKISTANLand: PAKISTANΧώρα: ΠΑΚΙΣΤΑΝCountry: PAKISTANPays: PAKISTANPaese: PAKISTANLand: PAKISTANPaís: PAQUISTÃOMaa: PAKISTANLand: PAKISTAN1 | 2 | 3 | 4 |01-AOD-Gelatin-LPGL | M/S Leiner Pak Gelatine Ltd | 19TH Km, Shahrah-E-Pakistan, Kala Shah Kaku, Distt. Sheikhupura | Punjab |País: REPÚBLICA ESLOVACALand: SLOVAKIETLand: SLOWAKISCHE REPUBLIKΧώρα: ΣΛΟΒΑΚΙΑCountry: SLOVAK REPUBLICPays: RÉPUBLIQUE SLOVAQUEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN1 | 2 | 3 | 4 |SK 12 | Gelina A.S. | Liptovsky Mikulas | Zilina |País: SUIZALand: SCHWEIZLand: SCHWEIZΧώρα: ΕΛΒΕΤΙΑCountry: SWITZERLANDPays: SUISSEPaese: SVIZZERALand: ZWITSERLANDPaís: SUÍÇAMaa: SVEITSILand: SCHWEIZ1 | 2 | 3 | 4 |CH-GL-1 | Biogel AG | Gewerbering, CH-6105 Schachen | Luzern |CH-GL-2 | Geistlich Gelatine AG | Bahnhofstr. 40, CH-6110 Wolhusen | Luzern |País: TAIWÁNLand: TAIWANLand: TAIWANΧώρα: ΤΑÏΒΑΝCountry: TAIWANPays: TAIWANPaese: TAIWANLand: TAIWANPaís: TAIWANMaa: TAIWANLand: TAIWAN1 | 2 | 3 | 4 |99-202922-06 | China Synthetic Rubber Corp. | Ping Tung County | Taiwan |País: USALand: USALand: USAΧώρα: ΗΠΑCountry: USAPays: USAPaese: USALand: VSAPaís: EUAMaa: USALand: USA1 | 2 | 3 | 4 |1211518 | Atlantic Gelatin, Kraft Foods, Inc | Woburn | MA |1212170 | Eastman Gelatin Corp. | Peabody | MA |1920862 | Kind & Knox Gelatin Sergent | Bluff | IA |3002190779 | Leiner Davis Gelatin | Davenport | IA |--------------------------------------------------


title: 2012/572/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2010 година

text:
               17.10.2012

               BG

               Официален вестник на Европейския съюз

               L 286/184

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2010 година
   (2012/572/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2010 година,

               —

               като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2010 година, придружен от отговорите на Центъра (1),

               —

               като взе предвид препоръката на Съвета от 21 февруари 2012 г. (06083/2012 – C7–0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0123/2012),

               1.

               Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 122.

      (2)  ОВ L 248, 16.9.2002 г., стр. 1.

      (3)  ОВ L 142, 30.4.2004 г., стр. 1.

      (4)  ОВ L 357, 31.12.2002 г., стр. 72.
   ПРИЛОЖЕНИЕ

      ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

               Европейски център за профилактика и контрол върху заболяванията

               2006 г.

               2007 г.

               2008 г.

               2009 г.

               Изпълнение/Обществени поръчки

                           —

                           Правилата за възлагане на обществени поръчки не се прилагат стриктно: липса на ясни критерии за подбор; неправилен избор на процедура; незачитане на процедурата, описана в обявлението за търг; недостатъчна документация относно процедурата

               —

                           —

                           Изисква от Центъра да представи съпоставка между дейностите, извършени през разглежданата година за освобождаване от отговорност, и тези от предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността през две последователни години

                           —

                           Не е имало споразумение за седалището между Центъра и шведското правителство, тъй като са съществували все още много неразрешени въпроси, които са изисквали по-нататъшни преговори

                           —

                           Призовава Центъра да съпостави операциите, проведени през годината, за която се отнася освобождаването от отговорност, и тези от предходната финансова година

               Пренос на бюджетни кредити

                           —

                           Принципът на ежегодност не се спазва строго: почти 45 % от задълженията, поети през годината, са били пренесени. Освен това през втората половина на 2006 г. са били извършени редица трансфери→ неточни прогнози за потребностите от персонал

                           —

                           Принципът на ежегодност не се спазва строго: слабости при програмирането, мониторинга и последващото изпълнение на бюджета на Центъра

                           —

                           Когато е взето решение за измененията на бюджета, не е била извършена оценка на тяхното отражение върху работната програма и постигането на целите

                           —

                           Принципът на ежегодност не се спазва строго: слабости при програмирането и последващото изпълнение на бюджета на Центъра

                           —

                           Призовава Комисията да разгледа начини за гарантиране прилагането на принципа за ориентирано спрямо потребностите управление на паричните потоци →Центърът поддържа изключително високи парични резерви за дълъг период (31 декември 2008 г.: 16 705 091 EUR)

                           —

                           Призовава Центъра да информира органа по освобождаване от отговорност относно мерките, предприети за отстраняване на недостатъка. Високо ниво на преносите на бюджетни кредити, което има отрицателно отражение върху изпълнението на бюджета и противоречи на принципа на ежегодност

               Човешки ресурси

               —

               —

                           —

                           Слабости в планирането на процедурите по набиране на персонал

               —

               Вътрешен одит

                           —

                           Поети са правни задължение при отсъствието на предварителни бюджетни задължения в нарушение на Финансовия регламент

                           —

                           Агенцията не е спазила Финансовия регламент и принципа на икономичност: през 2007 г. Центърът е платил 500 000 EUR за обновяване на своята основна сграда вследствие на споразумение, подписано от Центъра и собственика на сградата. Това споразумение не е уточнило естеството на дейностите, които е трябвало да бъдат извършени, нито крайните срокове и условията на плащане

                           —

                           Центърът не е изпълнил цялостно своето задължение да изпрати на органа по освобождаване от отговорност доклад, изготвен от неговия директор, в който се обобщава броят на вътрешните одити, проведени от вътрешния одитор

                           —

                           Центърът не е изпълнил цялостно своето задължение да изпрати на органа по освобождаване от отговорност доклад, изготвен от неговия директор, в който се обобщава съдържанието на препоръката на Службата за вътрешен одит

          ---documentbreak---

               17.10.2012

               BG

               Официален вестник на Европейския съюз

               L 286/185

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2010 година,

               —

               като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2010 година, придружен от отговорите на Центъра (1),

               —

               като взе предвид препоръката на Съвета от 21 февруари 2012 г. (06083/2012 – C7–0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7–0123/2012),

               А.

               като има предвид декларацията на Сметната палата, че е получила достатъчна увереност, че годишните отчети на Европейския център за профилактика и контрол върху заболяванията („Центъра“) за финансовата 2010 година са надеждни и че свързаните с тях операции са законосъобразни и редовни;

               Б.

               като има предвид, че на 10 май 2011 г. Парламентът освободи директора на Центъра от отговорност във връзка с изпълнението на бюджета на Центъра за финансовата 2009 година (5), и в резолюцията, придружаваща решението за освобождаване от отговорност, Парламентът, наред с другото, призовава Центъра:

                           —

                           да представи под формата на таблица, приложена към доклада на Сметната палата, съпоставка на операциите, проведени през годината, за която се отнася освобождаването от отговорност и тези от предходната финансова година,

                           —

                           да разгледа високия процент преноси, който има отрицателно отражение върху изпълнението на бюджета и е в противоречие с принципа на ежегодност,

                           —

                           да изпълни своето задължение да изпрати на органа по освобождаване от отговорност доклад, изготвен от неговия директор, в който се обобщава съдържанието на препоръките на Службата за вътрешен одит;

               В.

               като има предвид, че общият бюджет на Центъра за финансовата 2010 година възлиза на 57 800 000 EUR спрямо 49 200 000 EUR през 2009 г., което представлява увеличение от 17,5 %; като има предвид, че общата вноска на Съюза в бюджета на Центъра за 2010 г. е 56 225 000 EUR,

      Бюджетно и финансово управление

               1.

               Припомня, че първоначалната вноска на Съюза в бюджета на Центъра за 2010 г. възлизаше на 53 078 000 EUR; отбелязва обаче, че към тази сума са добавени 145 000 EUR възстановен излишък, в резултат на което общата вноска на Съюза за 2010 г. става 53 223 000 EUR.

               2.

               Подчертава, че съгласно общия бюджет на Европейския съюз за финансовата 2010 година общата вноска за Центъра възлизаше на 56 225 000 EUR и включваше:

                           —

                           вноска в размер на 33 360 000 EUR по дялове I и II, както и

                           —

                           вноска в размер на 22 895 000 EUR за дял III, от която 10 000 000 EUR са били изплатени;

                     при все това отбелязва, че същият документ представя обща вноска на Съюза в размер на 53 223 000 EUR за 2010 г.; потвърждава изявлението на Комисията, че вноската на Съюза в бюджета на Центъра за 2010 г. е била 56 225 000 EUR и че цифрата 53 223 000 EUR е резултат от несъответствия в текста, придружаващ данните от бюджета; счита, че това отразява необходимостта Комисията да представя ежегодно на органа по освобождаване от отговорност консолидирана информация относно предоставеното от общия бюджет на Европейския съюз общо годишно финансиране за всяка агенция.

               3.

               Отбелязва, че според Центъра второто споразумение за безвъзмездни средства е било постигнато с Генерална дирекция „Разширяване“ за първоначален срок от две години и че последващо бюджетно увеличение в размер на 400 000 EUR за периода 2009—2010 г. е изпълнено през 2010 г.; отбелязва, че през 2011 г. Центърът трябваше да представи искане за удължаване на срока на безвъзмездната помощ.

               4.

               Въз основа на окончателните годишни отчети на Центъра за финансовата 2010 година потвърждава, че изпълнението на бюджета е достигнало 95 % по отношение на бюджетните кредити за поети задължения; при все това изразява загриженост, че изпълнението на бюджета по отношение на бюджетните кредити за плащания е достигнало едва 68 % от общия бюджет; въпреки това счита, че това вече представлява подобрение спрямо 59 % през 2009 г., но счита, че Центърът трябва да положи допълнителни усилия в това отношение.

               5.

               Подчертава, че усвояването на бюджетните кредити за плащания се е подобрило и е достигнало 92,7 %, което представлява неизползвани кредити в размер на 3 800 000 EUR; отбелязва, че това непълно усвояване е свързано с факта, че Центърът е ограничил своите искания за бюджетни кредити за плащания, за да намали размера на паричните средства в своята банкова сметка в края на годината, както беше изискано от Сметната палата и Комисията.

               6.

               Отбелязва, че според годишния отчет на Центъра за 2010 г. директорът, в качеството си на оправомощен разпоредител с бюджетни кредити, е делегирал финансова отговорност на петте началници на отдели, и за определен период от време — на координатора на кабинета на директора; отбелязва обаче, че всички договори за суми над 250 000 EUR трябва да бъдат подписани от директора.

      Пренос на бюджетни кредити

               7.

               Потвърждава, че според Сметната палата през 2010 г. сума от 15 600 000 EUR, равняваща се на 27 % от общия бюджет, включително 50 % от дял III – Оперативни разходи, е била пренесена към 2011 г.; отново настоятелно призовава Центъра да отстрани своевременно недостатъците, констатирани от Сметната палата във връзка с преноса на бюджетни кредити; подчертава, че високият процент на преноси на бюджетни кредити има отрицателно отражение върху изпълнението на бюджета.

               8.

               Изразява загриженост, че това високо ниво на пренесени бюджетни кредити и ниското ниво на начислени разходи са прекомерни и противоречат на принципа на ежегодност.

      Счетоводна система

               9.

               Отбелязва, че съгласно доклада за бюджетното и финансовото управление 2010 г. е първата пълна година, през която Центърът е изпълнил своя бюджет за цялата година посредством ABAC WF (интегрираната бюджетна и счетоводна система на ЕО).

               10.

               Въз основа на годишния отчет за дейността потвърждава, че Центърът е извършил преглед на вътрешните процедури за бюджетни кредити за плащания и за поети задължения.

      Обществени поръчки

               11.

               Отбелязва, че въз основа на годишния отчет на Центъра службата за възлагане на обществени поръчки е разгледала 50 открити процедури и 18 договорени процедури, както и 8 покани за предложения; призовава Центъра да представи на органа по освобождаване от отговорност резултатите от всяка от процедурите по възлагане на обществени поръчки.

               12.

               Отбелязва, че след петгодишни преговори беше подписано споразумение относно седалището между Центъра и Министерството за грижата за възрастните хора и на здравеопазването на Швеция.

      Човешки ресурси

               13.

               Потвърждава, че бившият директор напусна Центъра през февруари 2010 г., за да заеме длъжност в регионалния офис за Европа на Световната здравна организация.

               14.

               Настоятелно призовава Центъра да приложи достатъчно мерки за гарантиране на прозрачността на неговите процедури по подбор на персонал; изразява особена загриженост относно констатациите на Сметната палата: не са били предварително определени праговете, които кандидатите трябва да преминат, за да бъдат поканени на интервю, нито праговете за включване в списъка с резервите; отбелязва, че това би могло да прикрива случай на облагодетелстване на приятелски и роднински кръгове или конфликт на интереси.

               15.

               Отбелязва, че съгласно отчета на Центъра относно бюджетното и финансовото управление общият брой на срочно наетите служители, работещи в Центъра към 31 декември 2010 г., е бил 175 от общо 200 длъжности, предвидени в щатното разписание за 2010 г.

               16.

               Също така установява от отчета относно бюджетното и финансовото управление, че процентът на текучество сред срочно наетите служители и договорно наетите служители е бил 7 % през 2010 г.

               17.

               Счита, че Центърът е орган на Съюза, който играе важна роля за укрепване и развитие на наблюдението на заболяванията на европейско равнище, за оценка и представяне на информация относно съществуващите и възникващите заплахи за човешкото здраве, причинени от инфекциозни заболявания, както и за обобщаване на знанията относно здравето в Европа.

      Изпълнение

               18.

               Потвърждава, че Центърът понастоящем работи със своите партньори за прилагане на промени въз основа на поуките, извлечени от пандемията H1N1 през 2009 г., с цел по-нататъшно подобрение на работата на Центъра в бъдеще; при все това посочва важния принос на Центъра за мерките за борба с пандемията H1N1 чрез издаването на предварителни насоки относно „Използването на специфични ваксини против грипна пандемия“ през 2009 г.

      Вътрешен одит

               19.

               Отбелязва, че съгласно отчета относно бюджетното и финансовото управление е извършен преглед на изпълнението на системата за вътрешен контрол; по-специално изразява загриженост, че два от стандартите все още на са приложени, особено непрекъснатостта на дейността и оценката на дейностите, а четири други са само частично приложени; следователно настоятелно призовава Центъра своевременно да предприеме действия в това отношение и да информира органа по освобождаване от отговорност относно етапа на прилагане на тези стандарти.

               20.

               Въз основа на отчета за бюджетното и финансовото управление установява, че планираният одит на Службата за вътрешен одит във връзка с „Процеси, подкрепящи годишната работна програма, които са съсредоточени върху информационната система за управление“ беше отложен за 2011 г.; следователно призовава Центъра да информира органа по освобождаване от отговорност за констатацията на Службата за вътрешен одит в началото на 2012 г.

               21.

               Потвърждава също така, че съгласно Центъра в края на 2010 г. одитът на Службата за вътрешен одит не е установил критични констатации; при все това шест важни констатации са все още открити; информиран е от Центъра, че четири от тези препоръки засягат комуникацията в областта на здравето, показателите за изпълнение, контролния списък, използван от финансовите участници, и оценката на разходите за заседанията на Центъра; настоятелно призовава Центъра да информира органа по освобождаване от отговорност относно другите две препоръки, които Центърът все още трябва да приложи.

               22.

               Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

               23.

               По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (6) относно резултатите от дейността, финансовото управление и контрола на агенциите..

      (1)  ОВ C 366, 15.12.2011 г., стр. 122.

      (2)  ОВ L 248, 16.9.2002 г., стр. 1.

      (3)  ОВ L 142, 30.4.2004 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 250, 27.9.2011 г., стр. 145.

      (6)  Приети текстове, P7_TA(2012)0164 (вж. страница 388 от настоящия брой на Официален вестник).


title: Решение (ЕС) 2017/614 на Съвета от 21 март 2017 година за назначаване на член, предложен от Федерална република Германия, в Комитета на регионите

text:
               31.3.2017

               BG

               Официален вестник на Европейския съюз

               L 86/13

         РЕШЕНИЕ (ЕС) 2017/614 НА СЪВЕТА
   от 21 март 2017 година
   за назначаване на член, предложен от Федерална република Германия, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-жа Hella DUNGER-LÖPER се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член в Комитета на регионите за остатъка от мандата, а именно до 25 януари 2020 г.:

               —

               г-н Gerry WOOP, Staatssekretär für Europa (Land Berlin).

         Член 2
   Настоящото решение влиза в сила в деня на приемането му.

      Съставено в Брюксел на 21 март 2017 година.

            За Съвета

            Председател

         E. SCICLUNA

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: 2009/586/ЕО: Решение на Съвета от 16 февруари 2009 година за сключване на Споразумението между Европейската общност и правителството на Република Корея за сътрудничество при антиконкурентни действия

text:
               4.8.2009

               BG

               Официален вестник на Европейския съюз

               L 202/35

         РЕШЕНИЕ НА СЪВЕТА
   от 16 февруари 2009 година
   за сключване на Споразумението между Европейската общност и правителството на Република Корея за сътрудничество при антиконкурентни действия
   (2009/586/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 83 и 308 във връзка с член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               При все по-ясно изразеното международно измерение на проблемите на конкуренцията следва да се засили международното сътрудничество в тази област.

               (2)

               Правилното и ефективно прилагане на законодателството в областта на конкуренцията е от значение за ефикасното функциониране на пазарите и за международната търговия.

               (3)

               Изработването на принципите за активно зачитане в международното право и изпълнението на тези принципи при прилагането на законодателството в областта на конкуренцията на Общността и на Южна Корея вероятно ще подобри ефективността при тяхното прилагане.

               (4)

               За тази цел Комисията успешно договори споразумение с правителството на Република Корея относно прилагането на правилата на конкуренция на Общността и на Южна Корея.

               (5)

               Споразумението включва сливания и придобивания, попадащи в обхвата на Регламент (ЕО) № 139/2004 на Съвета от 20 януари 2004 г. относно контрола върху концентрациите между предприятията (Регламент за сливанията на ЕО) (2), който от своя страна се основава в голяма степен на член 308, следователно настоящото решение също следва да се основава на същия член.

               (6)

               Споразумението следва да бъде одобрено,

         РЕШИ:
   Член 1
   Одобрява от името на Общността Споразумението между Европейската общност и правителството на Република Корея за сътрудничество при антиконкурентни действия.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението, за да се обвърже Общността (3).

      Съставено в Брюксел на 16 февруари 2009 година.

            За Съвета

            Председател

         O. LIŠKA

      (1)  Становище от 4 декември 2008 г. (все още непубликувано в Официален вестник).

      (2)  ОВ L 24, 29.1.2004 г., стр. 1.

      (3)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.
    ---documentbreak---

               4.8.2009

               BG

               Официален вестник на Европейския съюз

               L 202/36

         СПОРАЗУМЕНИЕ
   между Европейската общност и правителството на Република Корея за сътрудничество при антиконкурентни действия
   ЕВРОПЕЙСКАТА ОБЩНОСТ,
   от една страна, и
   ПРАВИТЕЛСТВОТО НА РЕПУБЛИКА КОРЕЯ,
   от друга страна,
   (наричани по-долу „страните“),
   КАТО ОТЧИТАТ, че световните икономики стават все по-взаимно обвързани, като по-специално това се отнася за икономиките на Европейската общност и Република Корея,
   КАТО ОТБЕЛЯЗВАТ, че Европейската общност и Република Корея споделят виждането, че правилното и ефективно прилагане на законодателството в областта на конкуренцията е от значение за ефикасното функциониране на техните съответни пазари, както и за икономическото благосъстояние на потребителите на двете страни и за търговията между тях,
   КАТО ОТБЕЛЯЗВАТ, че правилното и ефективно прилагане на законодателството в областта на конкуренцията на страните би се засилило чрез сътрудничество и в подходящи случаи, чрез координиране между тях при прилагането на това законодателство,
   КАТО ОТЧИТАТ ДОПЪЛНИТЕЛНО, че сътрудничеството между органите по конкуренция на страните ще допринесе за подобряване и укрепване на техните взаимоотношения,
   КАТО ВЗЕМАТ ПРЕДВИД, че от време на време могат да възникнат различия между страните относно прилагането на тяхното законодателство в областта на конкуренцията по отношение на поведение или транзакции, които засягат важни интереси на двете страни,
   КАТО ОТБЕЛЯЗВАТ преразгледаната Препоръка на Съвета на Организацията за икономическо сътрудничество и развитие относно сътрудничеството между държавите-членки при антиконкурентните практики, засягащи международната търговия, приета на 27 и 28 юли 1995 г.,
   КАТО ВЗЕМАТ ПРЕДВИД Меморандума за разбирателство, сключен на 28 октомври 2004 г. между Генерална дирекция „Конкуренция“ на Европейската комисия и Комисията за лоялна търговия на Република Корея,
   СЕ СПОРАЗУМЯХА ЗА СЛЕДНОТО:
   Член 1
   Цел и определения
   1.   Целта на настоящото споразумение е да допринесе за ефективното прилагане на законодателството в областта на конкуренцията на всяка от страните чрез стимулиране на сътрудничеството и координацията между органите по конкуренция на страните и чрез избягване или намаляване на възможността за конфликти между страните по всички въпроси, свързани с прилагането на законодателството в областта на конкуренцията на всяка от страните.
   2.   За целите на настоящото споразумение следните понятия се определят по следния начин:

               а)

               понятието „антиконкурентни действия“ означава всички действия, които могат да бъдат предмет на санкции или на други принудителни мерки от страна на органите по конкуренция съгласно законодателството в областта на конкуренцията на една от страните или и на двете страни;

               б)

               понятието „орган по конкуренция“ и „органи по конкуренция“ означава:

                           i)

                           за Европейската общност — Комисията на Европейските общности с оглед на отговорностите ѝ по силата на законодателството в областта на конкуренцията на Европейската общност; и

                           ii)

                           за Република Корея — Корейската комисия за лоялна търговия;

               в)

               понятието „компетентен орган на държава-членка“ означава органът на всяка държава-членка на Европейската общност, който е компетентен за прилагането на законодателството в областта на конкуренцията. При подписването на настоящото споразумение Комисията на Европейските общности нотифицира на правителството на Република Корея списък на тези органи. Комисията ще нотифицира на правителството на Република Корея актуализиран списък винаги, когато това стане необходимо;

               г)

               понятието „законодателство в областта на конкуренцията“ означава:

                           i)

                           за Европейската общност, членове 81, 82 и 85 от Договора за създаване на Европейската общност, Регламент (ЕО) № 139/2004 на Съвета относно контрола върху концентрациите между предприятията и регламентите по прилагането им, както и всякакви следващи изменения; и

                           ii)

                           за Република Корея, Закона за лоялна търговия и за регулиране на монопола, правилника за прилагането му и всякакви следващи изменения;

               д)

               понятието „дейности по прилагане“ означава всякакво прилагане на законодателството в областта на конкуренцията чрез разследване или производство, извършено от органа по конкуренция на дадена страна.

         Член 2
   Нотификации
   1.   Органът по конкуренция на всяка страна нотифицира органа по конкуренция на другата страна по отношение на дейностите по прилагане, които нотифициращият орган по конкуренция счита, че могат да засегнат важни интереси на другата страна.
   2.   Дейностите по прилагане, които могат да засегнат важни интереси на другата страна и които са свързани с дейностите по прилагане на другата страна, включват, inter alia:

               а)

               дейности по прилагане, осъществявани спрямо гражданин или граждани на другата страна (в случая на Европейската общност гражданин или граждани на държавите-членки на Европейската общност), или спрямо дружество или дружества, регистрирани или учредени съгласно приложимите законови и подзаконови разпоредби на територията на другата страна;

               б)

               дейности по прилагане спрямо антиконкурентни действия, различни от концентрации, които също така се извършват или в значителна част са се извършвали в рамките на другата страна;

               в)

               дейности по прилагане, които включват концентрация, при която една или повече от страните по транзакцията е/са дружество(а), регистрирано(и) или учредено(и) съгласно приложимите законови и подзаконови разпоредби на територията на другата страна;

               г)

               дейности по прилагане, които включват концентрация, при която дружеството, контролиращо една или повече от страните по транзакцията, е дружество, регистрирано или учредено съгласно приложимите законови и подзаконови разпоредби на територията на другата страна;

               д)

               дейности по прилагане, които включват поведение, смятано за насърчено, изисквано или одобрено от другата страна; и

               е)

               дейности по прилагане, включващи средства за правна защита, които изрично изискват или забраняват дадено поведение на територията на другата страна или съдържат обвързващи задължения за предприятията на тази територия.

         3.   Нотификациите по отношение на концентрациите съгласно параграф 1 от настоящия член се правят:

               а)

               в случая на Европейската общност:

                           i)

                           при започване на производството съгласно член 6, параграф 1, буква в) от Регламент (ЕО) № 139/2004 на Съвета;

                           ii)

                           при изготвяне на декларация за възражения;

               б)

               в случая на Република Корея:

                           i)

                           не по-късно от времето, когато органът по конкуренция издаде писмено искане за удължаване на периода на проучване или когато изисква предоставянето на допълнителни материали относно концентрациите с потенциални антиконкурентни последици; и

                           ii)

                           при издаването на доклад за проучване.

         4.   Когато се изисква нотификация съгласно параграф 1 от настоящия член по отношение на въпроси, различни от концентрации, нотификацията се прави:

               а)

               в случая на Европейската общност:

                           i)

                           при изготвяне на декларация за възражения;

                           ii)

                           при приемане на решение или при уреждане на спор;

               б)

               в случая на Република Корея:

                           i)

                           при издаване на доклад за проучване;

                           ii)

                           при предявяване на наказателно обвинение;

                           iii)

                           при приемане на решение.

         5.   Нотификациите включват по-конкретно имената на страните по разследването, проучваните действия и пазарите, към които се отнасят, съответните правни разпоредби и датата на дейностите по прилагане.
   Член 3
   Сътрудничество по прилагането
   1.   Органът по конкуренция на всяка страна подпомага в рамките на наличните му ресурси в разумен размер органа по конкуренция на другата страна при дейностите на последния по прилагане до степен, съответстваща на законовите и подзаконовите разпоредби и на важните интереси на страната, която предоставя помощта.
   2.   Органът по конкуренция на всяка страна до степен, съответстваща на законовите и подзаконовите разпоредби и на важните интереси на страната:

               а)

               информира органа по конкуренция на другата страна по отношение на дейностите си по прилагане, включващи антиконкурентни действия, които информиращият орган по конкуренция счита, че могат също да имат неблагоприятни последици върху конкуренцията на територията на другата страна;

               б)

               предоставя на органа по конкуренция на другата страна всякаква важна информация относно антиконкурентни действия, която притежава и която попадне на вниманието му и която предоставящият орган по конкуренция счита, че може да е от значение или която може да обоснове дейности по прилагане от страна на органа по конкуренция на другата страна; и

               в)

               при поискване и в съответствие с разпоредбите на настоящото споразумение предоставя на органа по конкуренция на другата страна притежаваната от него информация, която е от значение за дейностите по прилагане на органа по конкуренция на другата страна.

         Член 4
   Координация на дейностите по прилагане
   1.   Когато органите по конкуренция на двете страни извършват дейности по прилагане по отношение на свързани въпроси, те разглеждат възможностите за координация на техните дейности по прилагане до степен, съвместима със съответните им законови и подзаконови разпоредби.
   2.   При разглеждането дали определени дейности по прилагане следва да бъдат координирани органите по конкуренция на страните отчитат, наред с други, следните фактори:

               а)

               последиците от такава координация за възможността органите по конкуренция на двете страни да изпълнят целите на техните дейности по прилагане;

               б)

               относителните възможности на органите по конкуренция на страните да придобият информацията, която е необходима за провеждането на действията по прилагане;

               в)

               възможността за избягване на конфликтни задължения и ненужни тежести за лицата, които подлежат на дейностите по прилагане;

               г)

               възможността техните ресурси да се използват по-ефективно чрез координация.

         3.   При всички координирани дейности по прилагане органът по конкуренция на всяка страна се стреми да извърши дейностите си по прилагане при внимателно отчитане на целите на дейностите по прилагане на органа по конкуренция на другата страна.
   4.   Когато органите по конкуренция на двете страни извършват дейности по прилагане по отношение на свързани въпроси, по искане на органа по конкуренция на една от страните и когато това съответства на важните интереси на другата страна, органите по конкуренция на всяка страна разглеждат възможността за проучване дали дружествата/лицата, предоставили поверителна информация по отношение на дейностите по прилагане, ще се съгласят да споделят такава информация с органа по конкуренция на другата страна („отказ от поверителност“).
   5.   При условията на подходяща нотификация на органа по конкуренция на другата страна органът по конкуренция на която и да било от страните може по всяко време да ограничи координацията на дейностите по прилагане и да продължи да работи самостоятелно по конкретна дейност по прилагане.
   Член 5
   Избягване на конфликти (пасивно зачитане)
   1.   Органът по конкуренция на всяка страна отчита внимателно важните интереси на другата страна през всички етапи на своите дейности по прилагане, включително решения за започване на дейности по прилагане, обхвата на тези дейности и характера на санкциите или за другите принудителни мерки, искани във всеки случай.
   2.   Ако специфична дейност по прилагане, предвидена от органа по конкуренция на една от страните, може да засегне важните интереси на другата страна, то първата, без да се засяга правото ѝ на самостоятелна преценка, прави всички усилия:

               а)

               да предостави на другата страна навременна информация относно важни развития, свързани с интересите на последната;

               б)

               да предостави на другата страна възможност да предостави бележки; и

               в)

               да вземе предвид бележките на другата страна, като напълно отчита независимостта на всяка страна да вземе свое собствено решение.

         Прилагането на параграф 2 от настоящия член не засяга задълженията на страните съгласно член 2, параграфи 3 и 4.
   3.   Когато някоя от страните счита, че дейностите по прилагане на органа ѝ по конкуренция може да засегнат важните интереси на другата страна, страните следва да отчетат следните фактори в допълнение към всички други фактори, които могат да са от значение, в стремежа да се намери подходящо решение на конфликта на интереси:

               а)

               относителното значение на последиците на антиконкурентните действия върху важните интереси на прилагащата страна в сравнение с последиците от тях върху важните интереси на другата страна;

               б)

               относителното значение за антиконкурентните действия на поведението или транзакциите, извършвани в рамките на територията на една от страните, в сравнение с действията или транзакциите, извършвани в рамките на територията на другата страна;

               в)

               степента, в която биха били засегнати действия по прилагане на другата страна по отношение на същите лица, било то физически или юридически;

               г)

               степента, в която на частните физически или юридически лица ще бъдат наложени противоречащи си изисквания от двете страни.

         Член 6
   Активно зачитане
   1.   Ако органът по конкуренция на една от страните счита, че антиконкурентни действия, извършени на територията на другата страна, засягат неблагоприятно важните интереси на първата страна, то този орган по конкуренция, отчитайки значението на избягването на конфликти по отношение на компетентността и вземайки предвид факта, че органът по конкуренция на другата страна може да е в позиция да извърши по-ефективно дейностите по прилагане по отношение на тези антиконкурентни действия, може да поиска от органа по конкуренция на другата страна да започне подходящи дейности по прилагане.
   2.   Искането е максимално конкретно относно естеството на антиконкурентните действия и техните последици върху важните интереси на страната, чийто орган по конкуренция подава искането, и да включва предложение за по-нататъшна информация и друго сътрудничество, които подаващият искането орган по конкуренция е в състояние да предостави.
   3.   Получилият искането орган по конкуренция внимателно обмисля дали да започне дейности по прилагане или дали да разшири вече започнали такива по отношение на антиконкурентните действия, определени в искането. Получилият искането орган по конкуренция информира органа по конкуренция, подаващ искането, за своето решение във възможно най-кратък срок. Ако са започнати дейности по прилагане, то получилият искането орган по конкуренция информира органа по конкуренция, подал искането, за техния резултат и доколкото е възможно, за важните междинни развития.
   4.   Нищо в настоящия член не ограничава правото на самостоятелна преценка на органа по конкуренция на получилата искането страна съгласно нейното законодателство в областта на конкуренцията и политиката на прилагане по отношение на това, дали да предприеме дейности по прилагане във връзка с определените в искането антиконкурентни действия, нито се ограничава възможността органът по конкуренция на страната, подала искането, да го оттегли.
   Член 7
   Поверителност
   1.   Без да се засяга друга разпоредба от настоящото споразумение, не се изисква от страните да съобщават информация на другата страна, ако това съобщаване е забранено от законовите и подзаконовите разпоредби на страната, която притежава информацията, или ако съобщаването на информацията би било несъвместимо с нейните важни интереси.

               2.

                           а)

                           Съгласно споразумението, от Европейската общност не се изисква да предоставя на Република Корея поверителна информация, която попада в обхвата на член 28 от Регламент (ЕО) № 1/2003 на Съвета и член 17 от Регламент (ЕО) № 139/2004 на Съвета, с изключение на информацията, предоставена в съответствие с разпоредбите на член 4, параграф 4 от настоящото споразумение.

                           б)

                           Съгласно споразумението, от правителството на Република Корея не се изисква да предоставя на Европейската общност поверителна информация, която попада в обхвата на член 62 от Закона за лоялна търговия и за регулиране на монопола и член 9 от Закона за разкриване на информация от публични агенции, с изключение на информацията, съобщена в съответствие с разпоредбите на член 4, параграф 4 от настоящото споразумение.

               3.

                           а)

                           Информация, различна от публично достъпната информация, съобщена в съответствие с настоящото споразумение от едната страна на другата страна, се използва от получаващата страна единствено за целите на разследването на антиконкурентните действия във връзка с въпроса, определен в искането, и съгласно нейното законодателство в областта на конкуренцията.

                           б)

                           Когато дадена страна съобщи поверителна информация съгласно настоящото споразумение, получаващата я страна, в съответствие със своите законови и подзаконови разпоредби, запазва поверителния ѝ характер.

         4.   Дадена страна може да изисква информацията, съобщена в съответствие с настоящото споразумение, да подлежи на реда и условията, които тя може да определи. Получаващата страна не може да използва такава информация в противоречие с този ред и условия без предварителното писмено съгласие на другата страна.
   5.   Всяка страна може да ограничи информацията, която тя съобщава на другата страна, когато последната не е в състояние да предостави изискваните от нея гаранции по отношение на поверителността, по отношение на реда и условията, които тя определя, или по отношение на ограниченията на целите, за които ще бъде използвана информацията.
   6.   Настоящият член не изключва използването или разкриването на информация, различна от публично достъпната, от получаващата страна доколкото:

               а)

               страната, предоставяща информацията, е дала предварителното си писмено съгласие за такова използване или разкриване; или

               б)

               е длъжна да направи това съгласно законовите и подзаконовите разпоредби на получаващата информацията страна. В такъв случай получаващата страна:

                           i)

                           не предприема действия, които могат да имат за резултат възникването на правно задължение да направи достъпна за трета страна или други органи предоставената съгласно настоящото споразумение поверителна информация, без предварителното писмено съгласие на предоставящата информацията страна;

                           ii)

                           когато е възможно, изпраща на предоставилата информацията страна предварително известие относно такова ползване или разкриване и при поискване се консултира с другата страна и отчита надлежно важните ѝ интереси; и

                           iii)

                           освен ако не е договорено друго с предоставящата информацията страна, прилага всички налични мерки съгласно приложимите законови и подзаконови разпоредби да запази поверителността на информацията по отношение на заявления от трети страни или други органи за разкриване на съответната информация.

         7.   Органът по конкуренция на Европейската общност:

               а)

               ще информира компетентните органи на държавата-членка или държавите-членки, чиито важни интереси са засегнати, за изпратените до нея нотификации на корейския орган по конкуренция;

               б)

               ще информира компетентните органи на държавата-членка или държавите-членки за всяко сътрудничество и координация на дейностите по прилагане; и

               в)

               ще гарантира, че информацията, различна от публично достъпната информация, предоставена на компетентните органи на държавата-членка или държавите-членки съгласно букви а) и б) по-горе, няма да бъде използвана за цели, различни от тези, определени в член 1, параграф 1 от настоящото споразумение, както и че тази информация няма да бъде разкривана.

         Член 8
   Консултация
   1.   По искане на една от страните те се консултират помежду си за всеки въпрос, който може да възникне, по изпълнението на настоящото споразумение.
   2.   Органите по конкуренция на страните се срещат поне веднъж годишно и могат:

               а)

               да обменят информация относно настоящите им дейности по прилагане и приоритети във връзка със законодателството в областта на конкуренцията на всяка страна;

               б)

               да обменят информация за икономическите сектори от общ интерес;

               в)

               да обсъждат въпроси на политиката от взаимен интерес; и

               г)

               да обсъждат други въпроси от взаимен интерес, свързани с прилагането на законодателството в областта на конкуренцията на всяка страна.

         Член 9
   Съобщения съгласно споразумението
   Съобщенията по настоящото споразумение могат да се осъществяват директно между органите по конкуренция на страните. Нотификациите съгласно член 2, параграф 3 и исканията по член 6, параграф 1 обаче своевременно се потвърждават писмено по дипломатически път и съдържат информацията, която е обменена първоначално между органите по конкуренция.
   Член 10
   Действащо законодателство
   1.   Настоящото споразумение се изпълнява в рамките на съответните законови и подзаконови разпоредби на страните.
   2.   Нищо в настоящото споразумение не се тълкува като засягащо политиката или правната компетентност на някоя от страните по отношение на въпроси, свързани с юрисдикцията.
   3.   Нищо в настоящото споразумение не се тълкува като засягащо правата и задълженията на някоя от страните съгласно други международни споразумения или съгласно законодателството на Република Корея и на Европейската общност.
   Член 11
   Влизане в сила, прекратяване и преразглеждане
   1.   Настоящото споразумение влиза в сила на датата, на която страните разменят писмени нотификации, че съответните им правни изисквания за влизане в сила на настоящото споразумение са изпълнени.
   2.   Настоящото споразумение остава в сила до шестдесет (60) дни след датата, на която една от страните нотифицира писмено другата по дипломатически път за намерението си да прекрати споразумението.
   3.   Страните обмислят преразглеждането на действието на настоящото споразумение не по-късно от пет (5) години от датата на влизането му в сила, с оглед да се оценят действията им по сътрудничество, да се определят допълнителни области, в които биха могли ползотворно да си сътрудничат, и да се определят всякакви други начини, по които споразумението може да бъде подобрено. Страните са съгласни, че това преразглеждане ще включи, наред с другото, анализ на настоящите и потенциалните случаи, за да определят дали техните интереси биха могли да бъдат реализирани по-добре чрез по-тясно сътрудничество.
   4.   Настоящото споразумение може да бъде изменено с писменото взаимно съгласие на страните. Такова изменение влиза в сила чрез същата процедура като посочената в параграф 1 от настоящия член.

      В ДОКАЗАТЕЛСТВО ЗА КОЕТО долуподписаните надлежно упълномощени от съответните страни подписаха настоящото споразумение.
      Съставено в два еднообразни екземпляра в Сеул на 23 май 2009 г. на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и корейски език. В случай на различия английският и корейският текст имат предимство пред текстовете на другите езици.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen vägnar

         За правителството на Република Корея
         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas valdības vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblika tal-Korea
         Voor de Regering van de Republiek Korea
         W imieniu rządu Republiki Korei
         Pelo Governo da República da Coreia
         Pentru Guvernul Republicii Coreea
         Za vládu Kórejskej republiky
         Za Vlado Republike Korejo
         Korean tasavallan hallituksen puolesta
         På Republiken Koreas regerings vägnar


title: Решение (ЕС) 2016/2063 на Комисията от 24 ноември 2016 година за потвърждаване на участието на Ирландия в Регламент (ЕС) 2015/2219 на Европейския парламент и на Съвета относно Агенцията на Европейския съюз за обучение в областта на правоприлагането (CEPOL)

text:
               25.11.2016

               BG

               Официален вестник на Европейския съюз

               L 319/46

         РЕШЕНИЕ (ЕС) 2016/2063 НА КОМИСИЯТА
   от 24 ноември 2016 година
   за потвърждаване на участието на Ирландия в Регламент (ЕС) 2015/2219 на Европейския парламент и на Съвета относно Агенцията на Европейския съюз за обучение в областта на правоприлагането (CEPOL)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, и по-специално член 4 от него,
   като има предвид, че:

               (1)

               С писмо до председателя на Съвета от 26 юли 2016 г. Ирландия нотифицира желанието си да участва в Регламент (ЕС) 2015/2219 на Европейския парламент и на Съвета (1).

               (2)

               Няма специални условия за участието на Ирландия в горепосочения регламент и не са необходими преходни мерки. Комисията отбелязва, че Ирландия е създала национално звено на CEPOL в съответствие с член 6 от Регламент (ЕС) 2015/2219.

               (3)

               Участието на Ирландия в Регламент (ЕС) 2015/2219 следва да бъде потвърдено.

               (4)

               С цел да се позволи на Ирландия да участва в дейностите на CEPOL възможно най-бързо, настоящото решение следва да влезе в сила в деня след деня на публикуването му.

         ПРИЕ НАСТОЯЩОТО РЕШЕНИЕ:
   Член 1
   Участието на Ирландия в Регламент (ЕС) 2015/2219 е потвърдено.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 24 ноември 2016 година.

            За Комисията

            Председател

         Jean-Claude JUNCKER

      (1)  Регламент (ЕС) 2015/2219 на Европейския парламент и на Съвета от 25 ноември 2015 г. относно Агенцията на Европейския съюз за обучение в областта на правоприлагането (CEPOL) и за замяна и отмяна на Решение 2005/681/ПВР на Съвета (ОВ L 319, 4.12.2015 г., стр. 1).


title: Решение на Комисията от 22 януари 1974 година за предоставяне на правомощия за осъществяване на мерки по контрола в държавите-членки по отношение на приходите и разходите на Общността

text:
Важна правна забележка

|

31974D0055

Официален вестник n° L 034 , 07/02/1974 стр. 0028 - 0029 специално финландско издание: глава 1 том 1 стр. 0108  специално шведско издание: глава 1 том 1 стр. 0108  специално чешко издание глава 01 том 01 стр. 70  - 71 специално испанско издание глава 01 том 01 стр. 70  - 71 специално унгарско издание глава 01 том 01 стр. 70  - 71 специално литвийско издание глава 01 том 01 стр. 70  - 71 LV.ES глава 01 том 01 стр. 70  - 71 MT.ES глава 01 том 01 стр. 70  - 71 PL.ES глава 01 том 01 стр. 70  - 71 SK.ES глава 01 том 01 стр. 70  - 71 специално словенско издание глава 01 том 01 стр. 70  - 71

		19740122Решение на Комисиятаот 22 януари 1974 годиназа предоставяне на правомощия за осъществяване на мерки по контрола в държавите-членки по отношение на приходите и разходите на Общността(74/55/EИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Единен съвет и Единна комисия на Европейските общности;като взе предвид Временния процедурен правилник на Комисията от 6 юли 1967 г., последно изменен с Решение от 6 януари 1973 г.;като има предвид, че Регламент (EИО) № 729/70 на Съвета от 21 април 1970 г. относно финансирането на общата селскостопанска политика [1] предвижда в член 9, параграф 2, алинеи 3 и 4 Комисията да може да поиска от държавите-членки да извършат проверки или разследвания, при които тя може при определени обстоятелства да кани за участие административни органи на други държави-членки;като има предвид, че Регламент (EИО, Eвратом, EОВС) № 2/71 на Съвета [2] от 2 януари 1971 г. за изпълнение на Решение от 21 април 1970 г. относно замяната на вноските от държавите-членки със собствени ресурси на Общността предвижда в член 14, параграф 2, първа алинея Комисията да може да поиска от държавите-членки да изпълняват допълнителни мерки за контрол или да поиска да се присъедини към мерките за контрол, който те провеждат;като има предвид, че Регламент (EИО) № 283/72 на Съвета [3] от 7 февруари 1972 г. относно нередности и възстановяване на суми, недължимо платени във връзка с финансирането на общата селскостопанска политика и организирането на информационна система в областта предвижда в член 6, параграф 1, първа алинея Комисията да може да изисква от държавите-членки да провеждат административно разследване, когато счита, че има нередности или небрежност;като има предвид, че Регламент (EИО) № 858/72 на Съвета от 24 април 1972 г. относно някои административни и финансови процедури за функционирането на Европейския социален фонд [4] предвижда в член 5, параграф 3 Комисията да може да изисква от държавите-членки да осъществяват проверки или разследване, при което тя може при известни условия да кани за участие административни органи на други държави-членки;като има предвид, че ако тези правомощия трябва да се прилагат ефективно, Комисията трябва да е в състояние да предприеме необходимите мерки в много кратко време; като има предвид, че за тази цел трябва да се предоставят правомощия на члена на Комисията, който отговаря за финансовия контрол, като действа от името на и по силата на отговорността на Комисията и с одобрението на председателя и на члена на Комисията, който отговаря за съответните приходи и разходи на Общността и за разработването на приложимите митнически разпоредби;като има предвид, че такива правомощия са обект на контрол от Комисията и се упражняват в съответствие с насоките, определени от Комисията;като има предвид, че Комисията трябва да бъде информирана за случаите, в които се упражняват предоставените правомощия;като има предвид, че това предоставяне на правомощия няма да попречи на обсъждането на всеки въпрос от Комисията, когато тя счете това за необходимо,РЕШИ:Член 11. Членът на Комисията, който отговаря за финансовия контрол, като действа с одобрението на председателя, на члена на Комисията, който отговаря за финансовия контрол на съответните приходи и разходи, и на члена на Комисията, който отговаря за разработване на приложимите митнически разпоредби, е упълномощен, в съответствие с насоките, определени от Комисията, да предприема мерките за изпълнение в съответствие с член 9, параграф 2, алинеи 3 и 4 от Регламент (EИО) № 729/70, в съответствие с член 14, параграф 2, алинея 1 от Регламент (EИО, Eвратом, EОВС) № 2/71, в съответствие с член 6, параграф 1, алинея 1 от Регламент (EИО) № 283/72 и в съответствие с член 5, параграф 3 от Регламент (EИО) № 858/72.Когато въпросът е спешен и при отсъствие на така оправомощените членове, с изключение на члена, който отговаря за финансовия контрол, разрешението може да бъде дадено от генералните директори или ръководителите на отдели, които отговарят за съответните приходи и разходи и за разработването на приложимите митнически разпоредби.При отсъствието на председателя, одобрението може да бъде дадено от началника на кабинета на председателя.2. Членът на Комисията, оправомощен съгласно параграф 1, действа от името на и по силата на отговорността на Комисията. Той информира Комисията за взетото решение.3. Всяка мярка, предприета по силата на параграф 1 от настоящия член, се съобщава на Комисията.Член 2Настоящото решение влиза в сила на 23 януари 1974 г.Съставено в Брюксел на 22 януари 1974 година.За КомисиятаW. HaferkampЗаместник-председател[1] ОВ L 94, 28.4.1970 г., стр. 13.[2] ОВ L 3, 5.1.1971 г., стр. 1.[3] ОВ L 36, 10.2.1972 г., стр. 1.[4] ОВ L 101, 28.4.1972 г., стр. 3.--------------------------------------------------